CELEX: 62013CN0451
Language: ro
Date: 2013-08-12 00:00:00
Title: Cauza C-451/13: Cerere de decizie preliminară introdusă de Bundesgerichtshof (Germania) la 12 august 2013 — Gigaset AG/SKW Stahl-Metallurgie GmbH, SKW Stahl-Metallurgie Holding AG

23.11.2013   
            
            
               RO
            
            
               Jurnalul Oficial al Uniunii Europene
            
            
               C 344/41
            
         Cerere de decizie preliminară introdusă de Bundesgerichtshof (Germania) la 12 august 2013 — Gigaset AG/SKW Stahl-Metallurgie GmbH, SKW Stahl-Metallurgie Holding AG
   (Cauza C-451/13)
   2013/C 344/71
   Limba de procedură: germana
   
      Instanța de trimitere
   
   Bundesgerichtshof
   
      Părțile din procedura principală
   
   
      Reclamantă: Gigaset AG
   
      Pârâte: SKW Stahl-Metallurgie GmbH, SKW Stahl-Metallurgie Holding AG
   
      Întrebările preliminare
   
   
               1.
            
            
               Într-o decizie, prin care Comisia aplică o amendă pentru o încălcare a articolului 101 TFUE împotriva mai multor persoane fizice sau juridice, în calitate debitori solidari, aceasta trebuie să reglementeze în mod definitiv și problema în ce proporție trebuie să se împartă amenda la nivel intern între fiecare dintre debitorii solidari?
            
         
               2.
            
            
               În cazul unui răspuns afirmativ la întrebarea 1:
               
                           (a)
                        
                        
                           O decizie a Comisiei care nu cuprinde nicio dispoziție expresă privind repartizarea în raporturile interne trebuie interpretată în sensul că, la nivel intern, amenda trebuie suportată în părți egale de toți debitorii solidari?
                        
                     
                           (b)
                        
                        
                           În cazul unui răspuns negativ la întrebarea 2 a):
                           Lacuna decizională care apare în cazul în care Comisia nu reglementează repartizarea amenzii în raporturile interne, poate fi suplinită de instanțele statelor membre fără a fi necesară o decizie suplimentară din partea Comisiei?
                        
                     
         
               3.
            
            
               În cazul unui răspuns negativ la întrebarea 1 sau al unui răspuns afirmativ la întrebarea 2 b): dreptul Uniunii cuprinde dispoziții privind modul în care trebuie repartizată amenda în raporturile interne între debitorii solidari?
            
         
               4.
            
            
               În cazul unui răspuns afirmativ la întrebarea 1 sau 3:
               Un debitor solidar, care a plătit amenda integral sau în parte, poate exercita dreptul la compensare financiară împotriva celorlalți debitori solidari chiar înainte de pronunțarea unei decizii definitive cu privire la un recurs introdus împotriva stabilirii amenzii?